
Opravné uznesenie Okresný súd Poprad v právnej veci žalobcu: Orange Slovensko, a.s., Metodova 8, 821 08 Bratislava, IČO: 35 697 270, právne zastúpeného: Bobák, Bollová a spol., s.r.o., advokátska kancelária, Tomášikova 28, 821 01 Bratislava – mestská časť Ružinov, IČO: 35 855 673, proti žalovanému: A. B., nar. XX.XX.XXXX, C. XXX, D., v spore o zaplatenie 212,20 eur s prísl., takto rozhodol: I. Rozsudok Okresného súdu Poprad sp. zn.: 20C/61/2016 – 31 zo dňa 22.04.2016 vo výrokovej časti opravuje tak, že výrok rozsudku správne znie: Odporca j e p o v i n n ý zaplatiť navrhovateľovi sumu 68,20 eur spolu s úrokom z omeškania vo výške 5,15% ročne od 1.8.2014 do zaplatenia a nahradiť navrhovateľovi trovy konania vo výške 84,90 eur, to všetko v lehote troch dní od právoplatnosti rozsudku. V prevyšujúcej časti súd návrh z a m i e t a . II. Ostatné časti rozsudku zostávajú nezmenené. odôvodnenie: 1. Žalobca sa žalobou zo dňa 02.03.2016 domáhal voči žalovanému zaplatenia dlžnej sumy vo výške 212,20 eur s príslušenstvom. 2. Prvostupňový súd rozsudkom zo dňa 22.04.2016 zaviazal žalovaného zaplatiť žalobcovi sumu 68,20 eur spolu s úrokom z omeškania vo výške 5,15 % ročne od 1.8.2014 do zaplatenia a nahradiť navrhovateľovi trovy konania vo výške 68,40 eur, to všetko v lehote troch dní od právoplatnosti rozsudku, v prevyšujúcej časti súd návrh zamietol a zaviazal žalovaného zaplatiť na účet konajúceho súdu súdny poplatok vo 16,50 eur, do troch dní od právoplatnosti rozsudku. 3. V odôvodnení rozsudku súd uvádza, že ku dňu vyhlásenia rozsudku nebol súdny poplatok vo výške 16,50 eur za podanie žaloby žalobcom zaplatený. 4. V písomnom vyhotovení rozsudku došlo k zjavnej chybe v písaní nakoľko spisovou a poplatkovou kontrolou bolo zistené, že v čase vyhlásenia rozsudku bol súdny poplatok vo výške 16,50 eur zaplatený, čím žalobcovi vznikol nárok na náhradu trov konania pozostávajúci jednak z trov právneho zastúpenia ale aj z trov zaplateného súdneho poplatku, preto žalovanému vznikla povinnosť nahradiť trovy zaplateného súdneho poplatku žalobcovi a nie povinnosť zaplatiť súdny poplatok na účet konajúceho súdu. 5. Podľa § 224 zákona č. 160/2015 Z. z. Civilného sporového poriadku v znení neskorších predpisov ( ďalej len „CSP“ ), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania.
6. Podľa § 470 ods. 1 CSP, ak nie je ustanovené inak, platí tento zákon aj na konania začaté predo dňom nadobudnutia jeho účinnosti. 7. Podľa § 151 ods. 1 zákona č. 99/1963 Zb. Občiansky súdny poriadok v znení účinnom ku dňu vyhlásenia rozsudku v tejto veci, o povinnosti nahradiť trovy konania rozhoduje súd na návrh spravidla v rozhodnutí, ktorým sa konanie končí. Účastník, ktorému sa prisudzuje náhrada trov konania, je povinný trovy konania vyčísliť najneskôr do troch pracovných dní od vyhlásenia tohto rozhodnutia. 8. Z obsahu spisu mal súd za preukázané, že v čase vyhlásenia rozsudku bol súdny poplatok vo výške 16,50 eur žalobcom zaplatený, čím mu vznikol nárok na náhradu trov konania pozostávajúcich z trov právneho zastúpenia ako aj z trov zaplateného súdneho poplatku. Žalovanému nevznikla povinnosť zaplatiť súdny poplatok na účet konajúceho súdu. 9. Na základe vyššie uvedeného a v zmysle citovaných zákonných ustanovení súd vydal toto opravné uznesenie. Poučenie: Proti tomuto uzneseniu odvolanie nie je prípustné.

